سبل داس

سبل داس (26 دسمبر 1928-16 اگست 2005) مشرقی پاکستان اور بنگلہ دیش کے میوزک ڈائریکٹر، کمپوزر اور فٹ بالر تھے۔ و۔ وہ فلم ڈیولپمنٹ کارپوریشن (ایف ڈی سی) میں تیار ہونے والی پہلی فلم، آکاش آر ماٹی کے میوزک ڈائریکٹر تھے۔ انھوں نے 300 سے زائد فلموں کی موسیقی دی ۔  فلمی موسیقی کی ہدایت کاری کے ذریعے انھوں نے بے حد شہرت حاصل کی۔ وہ ریڈیو اور ٹیلی وژن سے بھی وابستہ رہے۔ اُن کے بنائے ہوئے بے شمار گیت ریڈیو اور ٹیلی وژن کے فنکار پیش کرتے تھے۔ اُن کے بنائے ہوئے گانے گاکر کئی گلوکاروں نے مقبولیت اور شہرت حاصل کی۔ 1969 کی پاکستانی فلم پیاسا کا گیت ’’اچھا کیا دل نہ دیا ہم جیسے دیوانے کو‘‘ آج بھی لوگوں میں مقبول ہے ۔

 ابتدائی زندگی 
سبل داس 27 دسمبر 1927 کو برہمن باڑیا ضلع مشرقی بنگال برطانوی راج میں پیدا ہوئے۔ 

 کیریئر 
سبل داس نے موسیقار استاد علاؤ الدین خان کے بھتیجے استاد اسرائیل خان سے موسیقی کی تعلیم حاصل کی۔ داس نے 1963 میں ریڈیو کے لیے کام کرنا شروع کیا۔ 

1959 میں فلم ساز فَتح لُہانی کی فلم آکاش آر ماٹی سے انھوں نے پہلی بار موسیقی کی ہدایت کاری کی۔ ان کے بنائے ہوئے گیت جسے رو مکھرجی نے گایا، بہت مقبول ہوا۔ 1963 میں انھوں نے پاکستان ریڈیو میں بطور موسیقی ہدایت کار کام کا آغاز کیا۔ پھر 1967 میں پاکستان ٹیلی وژن سے سُرکار کی حیثیت سے وابستہ ہوئے۔ اس دوران انھوں نے کچھ اردو فلموں کی موسیقی بھی ترتیب دی۔

بنگلہ فلموں میں ان کے مشہور گیتوں میں سورولیپی فلم کا ’’گانے کی کھاتا میں سرولیپی لکھے‘‘، آلو تمی آلیّا فلم کا ’’میں سات سمندر پار کرکے آیا‘‘ اور یوگ بیوگ فلم کا ’’اس دنیا کی راہ گذر میں‘‘ شامل ہیں۔

 ذاتی زندگی 
سبل داس کی شادی اپورنا داس (وفات 1996) سے ہوئی تھی۔ سبل داس مقعد کے کینسر میں مبتلا تھے۔ وہ 16 اگست 2005 کو کولکتہ بھارت کے لائف لائن ہسپتال میں دل کا دورہ پڑنے سے انتقال کر گئے۔

 فٹ بال کیریئر 
سبل ، داس نے ڈھاکہ آزاد اسپورٹنگ کلب کے لیے فٹ بال کھیلا۔ انھوں 1951 سے 1954 تک آزاد اسپورٹنگ کلب کے لیے گول کیپر کے طور پر کھیلا، جس کے دوران کلب نے 1953 اور 1954 میں ڈھاکہ فرسٹ ڈویژن لیگ میں رنر اپ کا مقام حاصل کیا۔

 ڈسکوگرافی 

ان کے چند ہٹ پاکستانی اردو گانے یہ ہیں:

1. زندگی کتنی حسین ہے آزما کر دیکھے (جلتے سورج کی نیچے)

2. یہ آرزو جوان جوان (کاجل)

3. تو تلتلی ہے میں بادل تھا (پیاسا)

4. تو تو بیری رے بدیسیا من کی بتیا کیا جانے (ایندھن)

5. آئی آئی ہو رت ساون کی (پریت نہ جانے ریت)

6. میری نس نس میں پیا (پیاسا)

7. ایک اجنبی حسینہ آنکھوں کو بھا گئی ہے (جلتے سورج کی نیچے)

8. غلط فہمی ہوئی ہوگی (پیاسا)

9. افسانہ محبت ہرگز بیان نہ ہوتا (جلتے سورج کی نیچے)

10. اچھا کیا دل نہ دیا ہم جیسے دیوانے کو (پیاسا)

11. بے کل رات بتائی بے چین دن گزارا (ایندھن)

12. برسن لاگے اب تو نینوں سے (کاجل)

13. ہم نہ رہے جو سوچو تورے منوا او جانو (کاجل)

14. جلتے سورج کی نیچے تازہ بستی (جلتے سورج کی نیچے)

15. سوچا نہیں کہ تیرا پیار مل جائے گا (جلتے سورج کی نیچے)

16. نثار کردوں نظر کیوں نہ (پیاسا)

17. او گوری درشن دے چلی ہے کہاں بن ٹھن کے (پیاسا)

18. یہ پھول ہے یا ستارہ (پیاسا)

19. چپ رہوں یا کہدوں راہ میں آتے جاتے (ایندھن)

20. میں تو چھوی موئی تھی اچھوتی رے (ایندھن)

پاکستان اور بنگلہ دیش کی وہ فلمیں جن میں انھوں نے کام کیا

 آکاش آر ماٹی (1959)
 پریت نہ جانے ریت (1963) ، پاکستانی فلم
 کاجل(1965) ، پاکستانی فلم
 ایندھن (1966) ، پاکستانی فلم
 علی بابا (1967)
 زلیخا (1967)
 جلتے سورج کے نیچے(1968) ، پاکستانی فلم
 پیاسا(1969) ، پاکستانی فلم
 سُورن کومل (1969)
 بھانُمتِی (1969)
 سورولیپی (1970)
 تان سین (1970)
 درپ چُورن (1970)
 سورولیپی (1971)
 یہاں آکاش نیل (1973)
 انیربان (1973)
 انیک دن آگے (1974)
 انیک پریم انیک جَوالا (1975)
 ڈاک پیّون (1975)
 آلو تمی آلیّا (1975)
 نَکل مانُش (1975)
 اوپُہار (1975)
 ہاسی کانّا (1975)
 گولمال (1986)
 یوگ بیوگ
 گھر لکشمی
 انوراگ
 بھالو مانش
 پُتروبَہُو
 بھانگا گڑھا
 شیشناغ
 اچینا اُتھی‌تھی
 ووراؤ مانُش
 بِشکنّیا ر پریم (1986)
 سونار سانسار (1989)
 رنگا بھابی (1989)
 بوبی (1990)
 اندھا وِشواس (1992)
 آبوجھ شانتان (1993)

 آنجومن (1995)

 ایوارڈز 

 انھیں بنگلہ دیش فیڈریشن آف فلم سوسائٹیز (BFFS) (2004) کی طرف سے لائف ٹائم اچیومنٹ ایوارڈ ملا۔

 حوالہ جات 

زمرہ:بنگلہ دیشی نغمہ ساز
زمرہ:2005ء کی وفیات
زمرہ:1928ء کی پیدائشیں